
   Bucureşti,  25.11.2014
 BIROULUI  PERMANENT 
                                                                   AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr. 3/2014 pentru reglementarea unor măsuri bugetare în legătură cu activitatea Autorităţii pentru Administrarea Activelor Statului, transmis spre dezbatere în fond, cu adresa nr. PL-x 461 din 30 septembrie 2014, înregistrată sub nr. 4c-1/192 din 2 octombrie 2014, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

    PREŞEDINTE
             Mihai TUDOSE

RAPORT 
asupra 
proiectului de Lege privind aprobarea 
Ordonanţei Guvernului nr. 3/2014 pentru reglementarea unor măsuri bugetare
 în legătură cu activitatea Autorităţii pentru Administrarea Activelor Statului
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere în fond, cu proiectul de Lege privind aprobarea Ordonanţei Guvernului nr. 3/2014 pentru reglementarea unor măsuri bugetare în legătură cu activitatea Autorităţii pentru Administrarea Activelor Statului, transmis cu adresa nr. PL-x 461 din 30 septembrie 2014, înregistrată sub nr. 4c-1/192 din                               2 octombrie 2014.
Conform prevederilor art. 75 din Constituţia României, republicată, şi ale                art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 30 septembrie 2014.

Consiliul Legislativ, prin avizul nr. 838 din 22 iulie 2014, a avizat favorabil proiectul de ordonanţă de urgenţă, cu observaţii şi propuneri. 
Comisia juridică, de disciplină şi imunităţi, conform avizului                               nr. 4c-11/1005 din 19 noiembrie 2014, a avizat favorabil iniţiativa legislativă.
Comisia pentru buget, finanţe şi bănci, conform avizului nr.4c-2/524 din              20 noiembrie 2014, a avizat favorabil proiectul de lege.
Iniţiativa legislativă supusă dezbaterii are ca obiect de reglementare aprobarea Ordonanţei Guvernului nr. 3/2014 pentru reglementarea unor măsuri bugetare în legătură cu activitatea Autorităţii pentru Administrarea Activelor Statului, în sensul reglementării explicite a modului de finanţare a unor activităţi desfăşurate de către A.A.A.S., prin includerea tuturor veniturilor obţinute din activitatea de bază în scopul acoperirii într-un procent cât mai mare a datoriilor instituţiei provenite din titluri executorii, sume care sunt incluse în bugetul de venituri şi cheltuieli aprobat prin hotărâre a Guvernului şi în acelaşi timp exceptarea de la executare a sumelor repartizate de la bugetul de stat pentru organizare şi funcţionare.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 25 noiembrie 2014.

Din totalul de 26 de membri ai Comisiei pentru politică economică, reformă şi privatizare au participat la dezbateri 23 deputaţi.
La lucrările Comisiei a participat, în calitate de invitat, din partea Autorităţii pentru Administrarea Activelor Statului, doamna Andreea Claudia Popescu – vicepreşedinte. 

În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei Guvernului nr. 3/2014 pentru reglementarea unor măsuri bugetare în legătură cu activitatea Autorităţii pentru Administrarea Activelor Statului, în forma adoptată de Senat. 
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                             SECRETAR                     
                      Mihai TUDOSE                                                    Cornel ITU
                                     Şef serviciu
                             Graziella  Segărceanu
